Die Oberholzer na wie verwys word is Michiel Adriaan Oberholster. Daar verskyn 'n artikel oor hom in die Suid-Afrikaanse Biografiese Woordeboek, Deel 5. Daar is ook baie inligting oor hom in PJ van der Merwe se Die Noordwaartse beweging van die Boere vooe Groot Trek (1770-1842), Pretoria, 1988.
Hy was vir baie jare die veldkornet van die Winterveld-veldkornetskap in Graaff-Reinet. Hy was later ook die leier van die Trekboere wat reeds voor die Groot Trek sem-permanent in die Suid-Vrystaat gewoon het. In teenstelling met die Voortrekkers wat meer om politieke redes getrek het het die Trekboere meer oor ekonomiese redes getrek - op soek na weiveld ens. Ek stam af van Oberholster.
Die Joubert is veldkornet Gideon Daniel Joubert. Chris Venter het by die Universiteit van Stellenbosch 'n MA en Doktorsgraad oor die lewe van Joubert gedoen. Hy was ook 'n veldkornet in die Graaff-Reinet-distrik. Nadat dit bekend geword het dat Piet Retief vermoor is het die Engelse regering 'n Kommissie na Natal gaan stuur om ondersoek in te stel na die welstand van die Voortrekkers. O.a. Joubert, Oberholster en Oud-President Boshoff van die Vrystaat was lede van die Kommissie. Erasmus Smit verwys in sy dagboek na die Kommissie.